Hrvatski sabor
20041013

U svakom slučaju o tome kakav će biti standard naših građana prvenstveno je trebalo voditi raspravu u ovom Parlamentu a ne najprije potpisati to sa MMF-om a tek onda na inzistiranje dakle prvenstveno SDP-a da se o tome raspravlja u ovom Parlamentu. Na kraju bih htjela reći da sve nas skupa mora a prvenstveno vas koji ste sada na vlasti i koji ste dobili mandat od građana da rješavate njihove probleme sasvim sigurno treba zabrinuti i jedan duh pesimizma koji se širi Hrvatskom. Naime, on je vrlo egzaktno utvrđen istraživanjima koja provode određene istraživačke kuće i taj indeks optimističnosti za gospodarske prilike, za kvalitetu vlastitog življenja i optimističnost za osobno financijsko stanje su na nikad nižoj razini, dakle pesimizam kod naših građana koji je prvenstveno vezan uz njihov životni standard i to kako će im biti sutra je dakle, pesimizam je vrlo, vrlo visok i to je nešto što sasvim sigurno mora biti jedan od faktora o kojem trebate voditi računa.